CELEX: 52011PC0438
Language: mt
Date: 2011-07-18
Title: Proposta għal REGOLAMENT TAL-KUNSILL li jimponi dazju antidumping definittiv fuq importazzjonijiet tal-karbonat tal-barju li joriġina mir-Repubblika Popolari taċ-Ċina wara reviżjoni ta' skadenza skont l-Artikolu 11(2) tar-Regolament tal-Kunsill (KE) Nru 1225/2009

|

52011PC0438

/* KUMM/2011/0438 finali - 2011/0189 (NLE) */  Proposta għal REGOLAMENT TAL-KUNSILL li jimponi dazju antidumping definittiv fuq importazzjonijiet tal-karbonat tal-barju li joriġina mir-Repubblika Popolari taċ-Ċina wara reviżjoni ta' skadenza skont l-Artikolu 11(2) tar-Regolament tal-Kunsill (KE) Nru 1225/2009  

	MEMORANDUM TA’ SPJEGAZZJONIIl-kuntest tal-proposta |Raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ("ir-Regolament bażiku") fil-proċediment li jikkonċerna r-reviżjoni tal-miżuri applikabbli għal importazzjonijiet tal-karbonat tal-barju li joriġinaw fir-Repubblika tal-Poplu taċ-Ċina. |Kuntest ġenerali Din il-proposta qiegħda ssir fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li twettqet skont ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta F'Lulju 2005, il-Kunsill, bir-Regolament (KE) Nru 1175/2005[2], impona dazju speċifiku u definittiv ta' anti-dumping fuq importazzjonijiet tal-karbonat tal-barju li joriġinaw fiċ-Ċina. |Il-konsistenza ma’ politiki oħra u ma' għanijiet tal-Unjoni Mhux applikabbli. |Konsultazzjoni mal-partijiet interessati u valutazzjoni tal-impatt |Konsultazzjoni mal-partijiet interessati |Il-partijiet interessati kkonċernati mill-proċedura kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Ġbir u użu ta’ għarfien espert |Ma kienx hemm ħtieġa ta’ esperti esterni. |Valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni tal-impatt ġenerali iżda jinkludi lista eżawrjenti ta’ kundizzjonijiet li jridu jiġu vvalutati. |L-elementi ġuridiċi tal-proposta |Taqsira tal-azzjoni proposta Il-proposta mehmuża għal Regolament tal-Kunsill hija bbażata fuq is-sejbiet tal-investigazzjoni dwar kemm jista' jissokta d-dumping kif ukoll kemm tissokta l-ħsara lill-industrija tal-Unjoni. Għalhekk, ġie propost li l-Kunsill jadotta l-proposta mehmuża għal Regolament biex il-miżuri li bħalissa hemm fis-seħħ jiġu estiżi għal ħames snin. |Bażi legali Ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Unjoni. Għaldaqstant il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità minħabba li l-forma tal-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u pproporzjonat mal-għan tal-proposta, mhijiex applikabbli. |L-għażla tal-istrumenti |L-istrument propost: Regolament tal-Kunsill. |Mezzi oħrajn ma jkunux xierqa minħabba li r-Regolament bażiku ma jipprevedix għażliet alternattivi. |Implikazzjoni baġitarja |Il-proposta ma għandha l-ebda implikazzjoni għall-baġit tal-Unjoni. |2.  2011/0189 (NLE)Proposta għalREGOLAMENT TAL-KUNSILLli jimponi dazju antidumping definittiv fuq importazzjonijiet tal-karbonat tal-barju li joriġina mir-Repubblika Popolari taċ-Ċina wara reviżjoni ta' skadenza skont l-Artikolu 11(2) tar-Regolament tal-Kunsill (KE) Nru 1225/2009IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[3] ("ir-Regolament bażiku") u b'mod partikolari l-Artikoli 9(4) u 11(2), (5) u (6) tiegħu,Wara li kkunsidra l-proposta sottomessa mill-Kummissjoni Ewropea (“il-Kummissjoni”) wara li kkonsultat il-Kumitat Konsultattiv,Billi:A. PROĊEDURA3.  Miżuri fis-seħħ4.  Skont ir-Regolament tal-Kunsill (KE) Nru 1175/2005[4] il-Kunsill, impona dazju definittiv kontra d-dumping fuq l-importazzjonijiet tal-karbonat tal-barju ("BaCO3") mir-Repubblika tal-Poplu taċ-Ċina. Ir-rata tad-dazju speċifiku u definittiv tvarja minn EUR 6,3 sa EUR 56,4 kull tunnellata.5.  Talba għal analiżi ta' skadenza6.  Wara l-pubblikazzjoni, f'Marzu 2010, ta' avviż ta' skadenza imminenti tal-miżuri antidumping li huma applikabbli għal importazzjonijiet ta' BaCO3 li joriġinaw fir-RPĊ[5], il-Kummissjoni rċeviet fid-19 ta' April 2010 talba għal reviżjoni skont l-Artikolu 11(2) tar-Regolament bażiku.7.  It-talba għal reviżjoni ta’ skadenza tressqet minn Solvay & CPC Barium Strontium GmbH & Co. KG ("l-applikant"), l-uniku produttur ta’ BaCO3fl-Unjoni Ewropea, li jirrappreżenta 100 % tal-produzzjoni totali tal-Unjoni tal-BaCO3. It-talba kienet imsejsa fuq ir-raġuni li l-iskadenza tal-miżuri aktarx twassal għall-issoktar ta’ dumping u t-tkomplija ta’ ħsara għall-industrija tal-Unjoni.8.  Meta ddeterminat, wara konsultazzjoni mal-Kumitat Konsultattiv, li kienet teżisti biżżejjed evidenza sabiex tingħata bidu lil reviżjoni ta' skadenza skont l-Artikolu 11(2) tar-Regolament bażiku, il-Kummissjoni ppubblikat avviż ta' tnedija f’Il-Ġurnal Uffiċjali tal-Unjoni Ewropea[6].9.  L-investigazzjoni10.  Perjodu ta’ investigazzjoni ta’ reviżjoni u perjodu meqjus11.  L-investigazzjoni li tirrigwarda l-kontinwazzjoni jew ir-rikorrenza ta’ dumping u ħsara kopriet il-perjodu mill-1 ta’ Lulju 2009 sat-30 ta’ Ġunju 2010 ("Perjodu tal-Investigazzjoni tar-Reviżjoni” jew “PIR").12.  L-eżaminazzjoni tax-xejriet rilevanti għall-valutazzjoni tal-probabbiltà ta’ kontinwazzjoni tad-dannu kopriet il-perjodu mill-1 ta’ Jannar 2007 sal-aħħar tal-PIR (“il-perjodu kkunsidrat”).13.  Partijiet ikkonċernati mill-investigazzjoni14.  Il-Kummissjoni avżat b'mod uffiċjali lill-produtturi tal-Unjoni li applikaw, il-produtturi esportaturi fir-RPĊ, l-importaturi/negozjanti, l-utenti fl-Unjoni magħrufa li huma kkonċernati u l-assoċjazzjonijiet tagħhom kif ukoll l-awtoritajiet tar-RPĊ bil-bidu tar-reviżjoni.15.  Il-Kummissjoni tat ukoll l-opportunità lill-partijiet interessati jippreżentaw il-fehmiet tagħhom bil-miktub u jitolbu seduta fil-limitu ta’ żmien stipulat fl-avviż ta’ bidu. Il-partijiet kollha interessati, li talbu dan u wrew li kien hemm raġunijiet partikolari għaliex għandhom jinstemgħu, ingħataw seduta.16.  Fid-dawl tan-numru li jidher għoli ta’ produtturi esportaturi miċ-Ċina elenkati fit-talbiet, sar ħsieb biex iseħħ it-teħid tal-kampjuni fl-avviż ta’ bidu għad-determinazzjoni tad-dumping u l-probabbiltà ta' kontinwazzjoni ta' dumping, f’konformità mal-Artikolu 17 tar-Regolament bażiku.17.  Sabiex il-Kummissjoni tkun tista’ tiddeċiedi jekk it-teħid ta’ kampjuni hux meħtieġ, u jekk iva, li tagħżel kampjun, il-produtturi esportaturi kollha ntalbu jippreżentaw irwieħhom quddiem il-Kummissjoni u jipprovdu, kif speċifikat fl-avviż ta' bidu, informazzjoni bażika dwar l-attivitajiet tagħhom li huma relatati mal-prodott ikkonċernat matul il-perjodu mill-1 ta’ Lulju 2009 sat-30 ta’ Ġunju 2010.18.  Il-Kummissjoni rċeviet tweġibiet minn 3 kumpaniji biss jew gruppi ta’ kumpanija fir-RPĊ u għaldaqstant ġie deċiż li t-teħid ta’ kampjuni ma kienx meħtieġ fir-rigward tal-produtturi esportaturi Ċiniżi.19.  Il-Kummissjoni bagħtet kwestjonarji lill-partijiet kollha magħrufa li huma kkonċernati u lil dawk li talbu kwestjonarju fil-limitu taż-żmien stabbilit fin-notifika ta’ bidu.20.  Ir-risposti għal dan il-kwestjonarju waslu mill-produttur applikant tal-Unjoni, l-aġent relatat miegħu, disa’ utenti, erba’ importaturi, żewġ esportaturi/produtturi fiċ-Ċina u żewġ produtturi f’pajjiżi analogi possibbli. Wieħed mill-produtturi esportaturi Ċiniżi li wieġbu għall-eżerċizzju ta’ teħid ta’ kampjuni ddeċieda li ma jikkooperax aktar fil-proċediment.21.  Il-Kummissjoni fittxet u vverifikat it-tagħrif kollu li qieset meħtieġ għall-għan tad-determinazzjoni tal-possibbiltà ta’ kontinwazzjoni ta' dumping u ħsara u għad-determinazzjoni tal-interess tal-Unjoni. Saru żjarat ta’ verifika fl-istabbilimenti tal-kumpaniji li ġejjin:(a) Il-produttur applikant tal-Unjoni-  Solvay & CPC Barium Strontium GmbH & Co. KG, Hannover u l-kumpanija relatata miegħu Solvay Bario e Derivati SpA., Massa(b) Produtturi esportaturi fir-RPĊ-  Zaozhuang Yongli Chemical Co., Ltd., Shangdong Province-  Guizhou Red Star Developing Import & Export Co., Ltd., Guizhou Province(c) Produtturi fil-pajjiż analogu (Indja)-  Solvay Vishnu Barium Private Limited, Hyderabad(d) L-Importaturi-  Norkem Limited, Knutsford, ir-Renju Unit-  L'Aprochimide Srl, Muggio, l-Italja(e) L-Utenti-  Technische Glass Illmenau GmbH, Illmenau, il-ĠermanjaB. IL-PRODOTT IKKONĊERNAT U L-PRODOTT SIMILI22.  Il-prodott ikkonċernat23.  Il-prodott ikkonċernat huwa l-istess bħal fl-investigazzjoni preċedenti u huwa definit kif ġej: karbonat tal-barju b’kontenut ta’ strontium ta’ aktar minn 0,07 % bil-piż u b’kontenut ta’ sulfur ta’ aktar minn 0,0015 % bil-piż, kemm jekk fi trab, f’għamla granulari jew granulari kalċinata ppressata, li joriġina fir-RPĊ ("il-prodott ikkonċernat"), li bħalissa huwa kklassifikat taħt il-kodiċi NM ex2836 60 00.24.  BaCO3 huwa primarjament użat fl-industrija tal-briks u l-madum, is-settur taċ-ċeramika u fil-produzzjoni tal-ferrit. Qabel kien jintuża fil-produzzjoni tat-tubi tar-raġġi katodiċi tat-televiżjoni (CRT) iżda din l-applikazzjoni ma baqgħetx tidher fl-UE wara li ġew sostitwiti bi skrins LCD u plasma.25.  Il-prodott simili26.  Bħal fl-investigazzjoni oriġinali, din il-proċedura wriet li BaCO3 prodott fir-RPĊ u esportat lejn l-Unjoni, kif ukoll il-karbonat tal-barju prodott u mibjugħ fis-suq domestiku tal-pajjiż analogu (l-Indja) u dak immanifatturat u mibjugħ fl-Unjoni mill-produttur applikant tal-Unjoni għandhom l-istess karatteristiċi bażiċi fiżiċi u kimiċi u l-istess użi bażiċi.27.  Għalhekk, dawn il-prodotti jitqiesu li huma prodotti simili fit-tifsira tal-Artikolu 1(4) tar-Regolament bażiku.C. DUMPING28.  Skont l-Artikolu 11(2) tar-Regolament bażiku, ġie eżaminat jekk l-iskadenza tal-miżuri x’aktarx li twassal għal kontinwazzjoni ta’ dumping jew le.29.  Ġenerali30.  Mis-16-il esportatur produttur Ċiniż li ġew ikkuntattjati fil-bidu tar-reviżjoni ta’ skadenza, tlieta wieġbu għall-eżerċizzju ta’ teħid ta’ kampjuni iżda tnejn biss ikkooperaw bi sħiħ mal-Kummissjoni billi wieġbu għal kwestjonarju sħiħ.31.  Pajjiż analogu32.  Minħabba li r-RPĊ hija ekonomija fi tranżizzjoni u f’konformità mal-Artikolu 2(7)(a) tar-Regolament bażiku, il-valur normali għal produtturi esportaturi li ma ngħatawx trattament ta' ekonomija tas-suq irid jiġi stabbilit fuq il-bażi tal-prezzijiet jew il-valur kostruwit f'pajjiż terz b'ekonomija tas-suq ("pajjiż analogu").33.  L-Istati Uniti serviet bħala pajjiż analogu fl-investigazzjoni oriġinali u ġiet proposta fl-investigazzjoni preżenti għall-iskopijiet ta’ twaqqif ta’ valur normali. Madankollu, tqies meħtieġ li jiġi verifikat jekk il-pajjiż għadux xieraq għar-reviżjoni preżenti ta’ skadenza. Il-produtturi kollha magħrufa tal-karbonat tal-barju madwar id-dinja, i.e. fil-Brażil, l-Indja, il-Ġappun u l-Istati Uniti rċevew ittra.Waslu lura żewġ tweġibiet, waħda minn produttur fl-Istati Uniti u oħra minn produttur fl-Indja.34.  Wara analiżi bir-reqqa tal-kriterji bħall-produzzjoni totali, in-numru ta’ produtturi, il-kompetizzjoni fis-suq, l-importazzjonijiet totali, dazji anti-dumping u dazji doganali kemm fis-swieq domestiċi Amerikani kif ukoll f’dawk Indjani, ġie deċiż li tintgħażel l-Indja bħala pajjiż analogu. L-għażla tal-Indja, f’konformità mal-Artikolu 2(7) tar-Regolament bażiku, kienet meqjusa bħala aktar xierqa mill-Istati Uniti minħabba d-daqs akbar tas-suq tagħha, il-volumi akbar tal-importazzjonijiet u l-kompetizzjoni aktar b’saħħitha fis-suq domestiku tagħha għal dan il-prodott. F’dak ir-rigward, ma waslu l-ebda kummenti jew oġġezzjonijiet minn xi parti interessata. B’riżultat ta’ dan, il-valur normali għal produtturi esportaturi li ma ngħatawx trattament tal-ekonomija tas-suq ġie bbażat fuq id-dejta provduta mill-produttur fl-Indja.35.  Id-dumping ta' importazzjonijiet matul il-PIR36.  Valur normali37.  Għall-kumpanija li ngħatat TES fl-investigazzjoni oriġinali, f’konformità mal-Artikolu 2(2) tar-Regolament bażiku, il-Kummissjoni eżaminat jekk il-bejgħ domestiku tal- lil konsumaturi indipendenti kienx rappreżentattiv matul il-PIR, jiġifieri jekk il-volum totali ta’ dan il-bejgħ kienx jirrappreżenta mill-inqas 5 % tal-bejgħ mill-esportazzjoni tal-prodott lejn l-Unjoni. L-investigazzjoni wriet li dan il-bejgħ ma kienx rappreżentattiv u għaldaqstant il-valur normali kellu jinbena. Il-valur normali stabbilit kien ibbażat fuq l-ispiża totali tal-manifattura flimkien mal-ispejjeż ġenerali u amministrattivi tal-bejgħ tal-kumpanija (SGA) u l-profitt miksub fuq bejgħ domestiku li sar fl-andament normali tan-negozju tal-prodott simili.38.  Għall-kumpanija li ma ngħatatx TES fl-investigazzjoni oriġinali, skont l-Artikolu 2(7)(a) tar-Regolament bażiku, il-valur normali ġie stabbilit fuq il-bażi tal-informazzjoni li waslet mill-produttur kooperattiv fil-pajjiż analogu.39.  L-ewwel ġie stabbilit jekk il-bejgħ domestiku totali tal-prodott simili lil klijenti indipendenti kienx rappreżentattiv f’konformità mal-Artikolu 2(2) tar-Regolament bażiku, jiġifieri jekk kienx jirrappreżenta 5 % jew aktar tal-volum tal-bejgħ totali tal-prodott ikkonċernat esportat lejn l-Unjoni. Il-bejgħ domestiku tal-produttur kooperattiv fl-Indja kien ikkunsidrat bħala rappreżentat b’mod suffiċjenti matul il-PIR.40.  Il-Kummissjoni mbagħad eżaminat jekk il-bejgħ domestiku tal-prodott simili jistax jitqies li qiegħed jinbiegħ fl-andament normali tal-kummerċ skont l-Artikolu 2(4) tar-Regolament bażiku. Dan sar billi, għall-prodott simili mibjugħ fis-suq tal-Indja, ġie stabbilit proporzjon tal-bejgħ domestiku bi profitt lil klijenti indipendenti matul il-PIR. Minħabba li ma kienx hemm bejgħ bi profitt tal-prodott simili matul il-PIR, il-valur normali kellu jinbena. Il-valur normali kien ibbażat fuq l-ispiża totali tal-manifattura tal-produttur ikkonċernat flimkien ma’ ammont raġonevoli għall-bejgħ, spejjeż ġenerali u amministrattivi (SGA) u ammont raġonevoli ta’ profitt f’konformità mal-Artikolu 2(6)(c) tar-Regolament bażiku. L-ispejjeż tal-SGA u l-profitt miżjud flimkien mal-ispejjeż tal-manifattura tal-prodott simili li ntuża kienu konformi ma’ dawk li ntużaw fl-investigazzjoni oriġinali u ammontaw għal 10,6 % tal-ispejjeż SGA u 7,2 % għall-profitt. Ma kienet provduta l-ebda informazzjoni li turi li dawn l-ammonti ma kienux raġonevoli, lanqas li l-livell ta’ profitt użat jaqbeż il-profitt li normalment jintlaħaq minn esportaturi jew produtturi oħrajn fuq bejgħ ta’ prodotti tal-istess kategorija ġenerali fis-suq domestiku fil-pajjiż ta’ oriġini.41.  Il-prezz ta’ esportazzjoni42.  Il-bejgħ kollu mill-esportazzjoni lejn l-Unjoni mill-produtturi kooperattivi ikkonċernati li jesportaw sar direttament lil klijenti indipendenti fl-Unjoni u għalhekk, il-prezz tal-esportazzjoni kien stabbilit f’konformità mal-Artikolu 2(8) tar-Regolament bażiku fuq il-bażi tal-prezzijiet effettivament imħallsa jew li jistgħu jiġu mħallsa.43.  Tqabbil44.  It-tqabbil bejn il-valur normali u l-prezz tal-esportazzjoni sar fuq bażi ta’ kif joħroġ mill-fabbrika.45.  Għall-finijiet li jkun żgurat tqabbil ġust bejn il-valur normali u l-prezz tal-esportazzjoni, u f’konformità mal-Artikolu 2(10) tar-Regolament bażiku, saret konċessjoni dovuta fil-forma ta' aġġustamenti fir-rigward ta' ċerti differenzi fit-trasport u l-kummissjonijiet, li affettwaw il-prezzijiet u t-tqabbil tal-prezzijiet.46.  Marġni ta' dumping47.  F’konfomrità mal-Artikolu 2(11) tar-Regolament bażiku, il-marġni tad-dumping ġie stabbilit abbażi ta' tqabbil tal-valur normali medju differenzjat mal-prezzijiet tal-esportazzjoni medji differenzjati fl-istess livell ta' kummerċ.48.  Għall-kumpanija li ngħatat MET fl-investigazzjoni oriġinali, dan it-tqabbil wera li l-kumpanija kompliet d-dumping f’livell saħansitra ogħla.49.  Għall-kumpanija li ma ngħatatx MET fl-investigazzjoni oriġinali, it-tqabbil li sar f’konformità mal-Artikolu 2(11) tar-Regolament bażiku wera dumping sinifikanti. Din il-kumpanija tirrappreżenta 98 % tal-esportazzjonijiet li huma soġġetti għal dazju residwu, it-2 % li baqa’ tal-produtturi esportaturi li ma kkooperawx fil-proċediment ma jistgħux jinfluwenzaw il-marġni ta’ dumping li nstab. Barra minn hekk, fir-rigward tan-nuqqas ta’ kooperazzjoni huwa meqjus li ma jistgħux jiddumpjaw f’livell iktar baxx minn dak tal-kumpanija kooperattiva.D. Il-PROBABBILTÀ TAL-ISSOKTAR TAD-DUMPING50.  Skont l-Artikolu 11(2) tar-Regolament bażiku, ġie mistħarreġ jekk kienx probabbli li jkompli d-dumping jekk il-miżuri jitneħħew.51.  Fir-rigward tal-probabbiltà ta' tkomplija tad-dumping ġie mistħarreġ l-iżvilupp tal-produzzjoni u tal-kapaċità ta' produzzjoni fir-RPĊ kif ukoll l-iżvilupp probabbli tal-bejgħ ta' esportazzjoni lejn l-Unjoni Ewropea u swieq oħra ta' pajjiżi terzi.52.  Skont l-ilment, ir-RPĊ hija bil-bosta l-ikbar produttur tal-Karbonat tal-Barju madwar id-dinja. Barra minn hekk ir-RPĊ hija wkoll l-ikbar produttur tal-Barit li huwa materja prima ewlenija għall-produzzjoni tal-prodott ikkonċernat. Iż-żewġ kumpaniji kooperanti waħedhom għandhom kapaċità ta’ produzzjoni ta’ 331 000 tunnellata kull sena li hija madwar 3 darbiet il-konsum tal-UE fil-PIR. Barra minn hekk dawn iż-żewġ kumpaniji kellhom total ta’ kapaċità żejda ta’ 34000 tunnellata li huma biżżejjed biex ifornu nofs il-konsum tal-UE.53.  Tlieta mill-produtturi ewlenin ta’ madwar id-dinja tal-Karbonat tal-barju (l-Istati Uniti, l-Indja u l-Brażil) bħalissa għandhom miżuri anti-dumping fuq l-importazzjonijiet Ċiniżi tal-PC. Jista’ jiġi konkluż li meta wieħed iqis il-kapaċità żejda tal-produzzjoni sinifikanti u l-prassi tad-dumping f’bosta swieq, jekk il-miżuri jitneħħew, volumi addizzjonali jiġu lejn is-suq tal-UE.54.  Il-fatt li, minkejja l-eżistenza ta’ miżuri anti-dumping fuq l-importazzjonijiet Ċiniżi, il-produtturi esportaturi Ċiniżi rnexxielhom jesportaw kwantitajiet sinifikanti lejn l-UE fil-PIR (bi prezz medju ta’ EUR 251/t) u biex ikabbru s-sehem tas-suq tagħhom fl-UE, juri l-interess kontinwu tal-esportaturi Ċiniżi fis-suq tal-UE.55.  Huwa saħansitra aktar ċar fuq il-bażi tal-istatistika tal-esportazzjoni Ċiniża li l-UE hija suq attraenti għall-produtturi esportaturi Ċiniżi minħabba li huma kisbu wħud mill-ogħla prezzijiet ta’ esportazzjoni (minkejja d-dumping) meta esportaw lejn l-UE. Skont l-istatistika Ċiniża tal-esportazzjoni, il-prezz medju ta’ bejgħ lejn l-UE matul il-PIR kien USD 269 FOB filwaqt li l-prezz medju ta’ esportazzjoni lejn l-Indja kien USD 220.56.  L-istatistika tal-esportazzjoni Ċiniża wriet li minkejja t-tmiem tal-applikazzjoni ewlenija għall-karbonat tal-barju (il-produzzjoni tas-CRT) l-esportazzjonijiet Ċiniżi żdiedu madwar id-dinja minn 130,000 tunnellata fl-2009 għal 158,000 tunnellata fl-2010.57.  Jekk il-miżuri jitneħħew, huwa mistenni li, fid-dawl tal-kapaċità kbira ta’ produzzjoni żejda fiċ-Ċina, l-esportazzjonijiet Ċiniżi x’aktarx ikunu direzzjonati lejn l-UE. Il-fatt li s-swieq ewlenin madwar id-dinja bħall-Istati Uniti, l-Indja u l-Brażil huma protetti b’dazju għoli ta’ anti-dumping, jappoġġja din il-konklużjoni.58.  Il-prezzijiet ta’ dawn l-importazzjonijiet aktarx ikompli jkunu bi prezzijiet dumped minħabba li ma hemmx indikazzjoni li l-esportaturi se jbiddlu l-mod ta’ kif qed jipprezzaw jekk il-miżuri jitneħħew.59.  Għalhekk il-konklużjoni hi li x’aktarx id-dumping jissokta.E. ID-DEFINIZZJONI TAL-INDUSTRIJA TAL-UNJONI60.  Il-produttur uniku kooperattiv tal-Unjoni jammonta għal 100 % tal-produzzjoni tal-Unjoni tal-BaCO3 matul il-PIR. Għalhekk qed jitqies li jikkostitwixxi l-industrija tal-Unjoni fit-tifsira tal-Artikolu 4(1) u tal-Artikolu 5(4) tar-Regolament bażiku.F. IL-QAGĦDA TAS-SUQ TAL-UNJONI61.  Il-konsum tal-UnjoniTabella 1: Il-konsum tal-Unjoni2007 | 2008 | 2009 | PIR |Konsum (f’tunnellati) | 123.354 | 104.037 | 62.637 | 76.560 |Indiċi | 100 | 84 | 51 | 62 |Sors: Tweġibiet ivverifikati tal-kwestjonarju tal-industrija tal-Unjoni u l-istatistika tal-Eurostat62.  Il-konsum tal-Unjoni kien imsejjes fuq il-volum aggregat ta’ bejgħ tal-industrija tal-Unjoni fl-Unjoni u l-volum ta’ importazzjonijiet minn pajjiżi terzi, skont dejta tal-Eurostat.63.  Fuq din il-bażi u kif muri fit-Tabella 1 hawn fuq, il-konsum tal-Unjoni naqas b’mod sinifikanti matul il-perjodu kkunsidrat, jiġifieri bi 38 % li fl-UE.64.  Volum, sehem tas-suq u prezzijiet tal-importazzjonijiet mir-RPĊTabella 2: Importazzjonijiet mir-RPĊ bil-volum, is-sehem tas-suq u l-prezz ta’ importazzjoni2007 | 2008 | 2009 | PIR |Il-volum tal-importazzjoni f’tunnellati | 76.306 | 64.573 | 37.341 | 48.720 |Indiċi | 100 | 85 | 49 | 64 |Sehem mis-suq | 61,9 % | 62,1 % | 59,6 % | 63,6 % |Indiċi | 100 | 100 | 96 | 103 |Prezz ta' importazzjoni CIF EUR/tunnellata | 230 | 257 | 239 | 251 |Indiċi | 100 | 112 | 104 | 109 |Sors: Statistika tal-Eurostat65.  Matul il-perjodu kkunsidrat il-volumi ta’ importazzjoni mir-RPĊ żdiedu b’36 % filwaqt li l-konsum fl-Unjoni żdied bi 38 %. Minkejja l-miżuri anti-dumping li jeżistu bħalissa, u fl-isfond ta’ konsum li qed jonqos, is-sehem tas-suq Ċiniż żdied bi tliet punti ta’ persentaġġ matul il-perjodu kkunsidrat.66.  Il-prezzijiet medji ta’ importazzjoni mir-RPĊ żdiedu b’9 % matul il-perjodu kkunsidrat. L-ogħla żieda fil-prezzijiet seħħet bejn l-2007 u l-2008 minħabba li fl-2009 il-prezzijiet niżlu qabel reġgħu żdiedu fir-RPĊ.67.  Il-prezz medju ex-fabbrika tal-industrija tal-Unjoni tqabbel mal-prezzijiet medji ta' importazzjoni CIF Ċiniżi fuq il-fruntiera tal-Unjoni. Dawn il-prezzijiet instabu minn ċifri tal-Eurostat u kienu jinkludu spejjeż ta’ wara l-importazzjoni, dazji ta’ dwana u ta’ anti-dumping. It-tqabbil wera li l-prezzijiet ta' importazzjoni Ċiniżi waqqgħu l-prezz tal-bejgħ tal-industrija tal-Unjoni matul il-PIR b’37,9 %. Abbażi ta' dan ta' hawn fuq instab li kieku l-miżuri ma kinux fis-seħħ il-prezzijiet ta' importazzjoni Ċiniżi kienu jwaqqgħu dawk tal-industrija tal-Unjoni bi 44,1 %.68.  Il-volum u s-sehem mis-suq ta’ importazzjonijiet minn pajjiżi terzi oħra69.  Volumi totali tal-importazzjoni tal-BaCO3 minn pajjiżi terzi ħlief dawk tar-RPĊ kienu insinjifikanti u rrappreżentaw inqas minn 1 % tal-konsum tal-Unjoni matul il-perjodu kkunsidrat.70.  Għandu jiġi nnutat li l-prezzijiet ta’ importazzjoni minn pajjiżi terzi oħra ma waqqgħux il-prezzijiet tal-Unjoni fil-PIR.71.  Sitwazzjoni ekonomika tal-industrija tal-Unjoni72.  Produzzjoni, kapaċità tal-produzzjoni u utilizzazzjoni tal-kapaċità73.  Wieħed għandu jinnota li minħabba li l-industrija tal-Unjoni tikkonsisti fi produttur wieħed biss, dejta li hija marbuta mal-produzzjoni, il-kapaċità u l-użu kellha tiġi rappurtata fil-forma ta’ indiċi.Tabella 3: Produzzjoni, kapaċità ta’ produzzjoni u użu tal-kapaċità tal-UnjoniIndiċi | 2007 | 2008 | 2009 | PIR |Produzzjoni | 100 | 79 | 36 | 47 |Il-kapaċità ta’ produzzjoni | 100 | 100 | 100 | 100 |L-użu tal-kapaċità | 100 | 79 | 36 | 47 |Sors: Tweġibiet verifikati tal-kwestjonarju tal-industrija tal-Unjoni74.  Il-produzzjoni tal-industrija tal-Unjoni naqset b’53 % matul il-perjodu kkunsidrat. Wieħed għandu jinnota li l-industrija tal-Unjoni adattat il-mudell tagħha tal-produzzjoni sa mill-2003 sabiex tissodisfa b’mod adegwat is-sitwazzjoni l-ġdida tas-suq u . Konsegwenza ta’ hekk, il-kapaċità tal-produzzjoni naqset b’iktar minn 50 % minħabba li l-prodott li qed jiġi rivedut issa huwa prodott f’kampanji li jalternaw fuq l-istess tagħmir bħal dak tal-karbonat tal-istronzju ('SrCO3').75.  Il-kapaċità tal-produzzjoni tal-industrija tal-Unjoni baqgħet l-istess matul il-perjodu kkunsidrat. Għaldaqstant l-użu tal-kapaċità żviluppa b’mod simili bħal dak tal-volumi ta’ produzzjoni.76.  InventarjiTabella 4: Inventarji2007 | 2008 | 2009 | PIR |Indiċi | 100 | 97 | 41 | 41 |Sors: Tweġibiet verifikati tal-kwestjonarju tal-industrija tal-Unjoni77.  Il-prodott fl-imħażen naqas b’59 % matul il-perjodu kkunsidrat. Dan it-tnaqqis huwa minħabba talba li naqset u l-ħila tal-industrija tal-UE li tadatta għas-sitwazzjoni l-ġdida tas-suq.78.  Volum ta’ bejgħ u prezzijiet ta’ bejgħTabella 5: Volum ta’ bejgħ, valuri u prezz ta’ bejgħ tal-unità2007 | 2008 | 2009 | PIR |Volum ta’ bejgħ (indiċi) | 100 | 84 | 53 | 59 |Valur ta’ bejgħ (indiċi) | 100 | 92 | 66 | 73 |Il-prezz tal-bejgħ għal kull unità (indiċi) | 100 | 109 | 124 | 123 |Sors: Tweġibiet verifikati tal-kwestjonarju tal-industrija tal-Unjoni79.  Il-volum ta’ bejgħ tal-industrija tal-Unjoni naqas b’41 % matul il-perjodu kkunsidrat. It-tnaqqis ewlieni seħħ fl-2009 minħabba t-tnaqqis ekonomiku ġenerali. Għaldaqstant il-volum ta’ bejgħ tal-industrija tal-Unjoni naqas proporzjonalment aktar mill-konsum tal-UE fl-istess perjodu. Il-valur tal-bejgħ naqas b’mod inqas sinifikanti mill-volum minħabba li l-industrija tal-Unjoni rnexxielha żżid il-livelli tagħha ta’ prezzijiet matul il-perjodu kkunsidrat meta l-prezzijiet ta’ bejgħ bl-unità żdiedu bi 23 %.80.  Sehem u tkabbir fis-suqTabella 6: Sehem tas-suq tal-industrija tal-Unjoni2007 | 2008 | 2009 | PIR |Indiċi | 100 | 100 | 105 | 95 |Sors: Tweġibiet ivverifikati tal-kwestjonarju tal-industrija tal-Unjoni, statistika aġġustata tal-Eurostat81.  Is-sehem tas-suq tal-industrija tal-Unjoni żdied b’5 % fl-2009 qabel niżel b’mod sinifikanti b’10 % fir-RPĊ. Dan jindika li fin-nuqqas ta’ tkabbir fis-suq, l-industrija tal-Unjoni ma setgħetx iżżomm is-sehem tagħha tas-suq.82.  L-impjiegi, il-produttività u l-pagiTabella 7: Impjiegi, pagi u produttività2007 | 2008 | 2009 | PIR |Impjiegi (indiċi) | 100 | 87 | 55 | 57 |Pagi (EUR/impjegat; indiċi) | 100 | 108 | 106 | 113 |Produttività (indiċi) | 100 | 91 | 65 | 82 |Sors: Tweġibiet verifikati tal-kwestjonarju tal-industrija tal-Unjoni83.  L-impjiegi naqsu b’mod sinifikanti matul il-perjodu kkunsidrat konsegwenza tat-tnaqqis ekonomiku u s-sitwazzjoni l-ġdida tas-suq. Il-pagi medji żdiedu bi 13 % konsegwenza ta’ rata għolja ta’ inflazzjoni li affetwat b’mod dirett l-indiċjar tas-salarju. Il-produttività naqset bi 18 % matul l-istess perjodu b'riżultat tat-tnaqqis fil-volum ta' produzzjoni li ma setax jiġi kkumpensat mit-tnaqqis tan-numru ta' ħaddiema.84.  ProfittabilitàTabella 8: Profittabilità2007 | 2008 | 2009 | PIR |Indiċi | -100 | -192 | -351 | -206 |Sors: Tweġibiet verifikati tal-kwestjonarju tal-industrija tal-Unjoni85.  Il-profitabbiltà tal-industrija tal-Unjoni naqset b’iktar minn 106 % matul il-perjodu kkunsidrat konsegwenza ekonomiku u l-għib tal-applikazzjoni tal-iskrin tas-li t-tnejn li huma affettwaw il-volumi u l-ispejjeż tal-bejgħ tal-produzzjoni. L-industrija kienet qed tagħmel telf b’mod kontinwu fil-perjodu kkunsidrat.86.  L-investimenti, ir-redditu fuq l-investimenti u l-ħila li jiżdied il-kapitalTabella 9: Investimenti u dħul fuq l-investimenti2007 | 2008 | 2009 | PIR |Investment (indiċi) | 100 | 82 | 90 | 97 |Id-dħul fuq l-investiment (indiċi) | -100 | -251 | -506 | -176 |Sors: Tweġibiet verifikati tal-kwestjonarju tal-industrija tal-Unjoni87.  L-investimenti baqgħu stabbli matul il-perjodu kkunsidrat. L-investimenti li saru mill-industrija tal-Unjoni kienu inklużi fis-sena ta’ meta kienu saru. Dħul fuq l-investiment (qligħ espress bħala persentaġġ ta’ investimenti kull sena) żviluppa b’mod negattiv matul il-perjodu kkunsidrat flimkien ma’ dak tal-profittabbiltà.88.  L-investigazzjoni ma kixfitx evidenza li l-industrija tal-Unjoni kellha xi problemi ewlenin biex tiġbor il-kapital. Madankollu għandu jiġi nnutat li l-investimenti li saru fil-perjodu kkunsidrat ma kinux sinifikanti.89.  Fluss tal-flusTabella 10: Fluss tal-flus2007 | 2008 | 2009 | PIR |Indiċi | -100 | -83 | 25 | 32 |Sors: Tweġibiet verifikati tal-kwestjonarju tal-industrija tal-Unjoni90.  Il-fluss tal-flus tjieb b’mod sinifikanti konsegwenza tat-tnaqqis fil-volumi tal-inventarji.91.  Id-daqs tal-marġni tad-dumping92.  Matul il-PIR, minkejja l-miżuri fis-seħħ, id-dumping sostanzjali kompla f’livelli ogħla minn dawk stabbiliti fl-investigazzjoni oriġinali, abbażi kemm tad-dejta mogħtija mill-produtturi esportaturi li kkoopera kif ukoll mill-EUROSTAT.93.  Irkupru mill-effetti ta’ dumping tal-imgħoddi94.  L-industrija tal-Unjoni, f’kuntest ekonomiku negattiv ġġustifikat mit-tnaqqis ekonomiku ġenerali u l-għib ta’ applikazzjoni importanti, ma rkupratx mid-dumping ta’ qabel, b’mod partikolari f’termini ta’ volumi ta’ bejgħ, prezz tal-bejgħ u profittabbiltà. Barra minn hekk instab li d-dumping kompla fir-RPĊ.95.  Attività ta' esportazzjoni tal-industrija tal-UnjoniTabella 11: Volum ta’ esportazzjoni tal-industrija tal-Unjoni2007 | 2008 | 2009 | PIR |Indiċi | 100 | 86 | 45 | 66 |Sors: Tweġibiet verifikati tal-kwestjonarju tal-industrija tal-Unjoni96.  L-esportazzjonijiet tal-industrija tal-Unjoni tal-BaCO3 naqsu b’34 % matul il-perjodu kkunsidrat. L-industrija tal-Unjoni tista’ tesporta biss volumi limitati miħabba l-kompetizzjoni iebsa mill-esportazzjonijiet Ċiniżi fi swieq li mhumiex tal-UE. It-tnaqqis fil-volumi ta’ esportazzjonijiet matul il-perjodu kkunsidrat huwa ġġustifikat ukoll mit-tnaqqis ekonomiku.97.  Il-konklużjoni dwar il-qagħda tal-industrija tal-Unjoni98.  Filwaqt li l-indikaturi kollha ewlenin tal-ħsara, bħall-volum tal-bejgħ, profitabbiltà, produzzjoni, impjiegi u produttività wrew żviluppi negattivi matul il-perjodu kkunsidrat, il-miżuri anti-dumping kellhom impatt ta' taffija fuq is-sitwazzjoni tal-industrija tal-Unjoni.99.  Sa fejn huwa kkunsidrat is-sehem tal-industrija tal-Unjoni, ix-xejra li qed tonqos bi ftit uriet li, minkejja miżuri eżistenti, u filwaqt li l-konsum tas-suq naqas, l-importazzjonijiet Ċiniżi ma eskludewx biss pajjiżi oħra mis-suq iżda kisbu wkoll sehem fis-suq għas-spejjeż tal-industrija tal-Unjoni.100.  Fl-aħħar nett, fid-dawl tal-iżvilupp negattiv tal-indikaturi marbuta mal-industrija tal-Unjoni, huwa meqjus li l-industrija tal-Unjoni kompliet iġġarrab ħsara materjali matul il-perjodu kkonċernat. Għalhekk saret analiżi biex jinstab jekk kienx hemm probabbiltà ta' ħsara kontinwa f'każ li l-miżuri jitħallew jiskadu.G. IL-PROBABBILTÀ TAL-KONTINWAZZJONI TAD-DANNU101.  Taqsira tal-analiżi ta’ kemm huwa probabbli li jissokta d-dumping u li jkun hemm rikorrenza ta’ dumping ta’ ħsara102.  Huwa mfakkar li l-kosnum fuq is-suq tal-UE naqas b’mod sinifikanti minħabba li l-investigazzjoni oriġinali li saret minħabba . F’dawn iċ-ċirkostanzi, is-sehem tas-suq ta’ importazzjonijiet Ċiniżi żdied b’iktar minn 15 % filwaqt li s-sehem tas-suq tal-industrija tal-Unjoni u l-importazzjonijiet ta’ pajjiżi terzi naqas b’mod sinifikanti. Dan juri li, minkejja l-miżuri fis-seħħ u t-tnaqqis fil-konsum tal-UE, il-produtturi esportaturi Ċiniżi wrew interess kontinwu fis-suq tal-UE u setgħu jeskludu pajjiżi terzi mis-suq tal-UE.103.  Huwa mfakkar ukoll li l-produtturi esportaturi fir-RPĊ komplew bid-dumping u waqqgħu l-prezzijiet tal-industrija tal-Unjoni f’livelli sinifikanti ħafna fir-RPĊ. Ibbażat fuq dan, ma hemmx raġuni biex wieħed jemmen li ċ-Ċiniżi mhux se jkomplu bid-dumping u jwaqqgħu l-prezzijiet tal-industrija tal-Unjoni fil-futur.104.  L-investigazzjoni wriet li l-produtturi Ċiniżi kellhom kapaċitajiet żejda sinifikanti matul il-PIR, jiġifieri madwar 280,000 tunnellata. Dan jirrappreżenta aktar minn 3 darbiet tad-daqs tas-suq tal-UE fil-PIR. Minkejja ż-żieda mistennija fit-talba fir-RPĊ, hija mistennija kapaċità żejda li tippersisti u tibqa’ sinifikanti ħafna fis-snin li ġejjin.105.  Is-suq tal-Unjoni huwa d-destinazzjoni ewlenija tal-esportatur għall-RPĊ. Swieq oħra ewlenin tal-esportazzjoni bħall-Istati Uniti u l-Indja, għandhom[7] miżuri anti-dumping xierqa kontra l-BaCO3 li joriġina fir-RPĊ. Għaldaqstant dawn is-swieq huma prattikament inaċċessibbli għall-esportaturi Ċiniżi. Fid-dawl tal-interess tal-produtturi esportaturi Ċiniżi għas-suq tal-Unjoni, huwa mistenni, f'każ li l-miżuri jitneħħew, volum kbir ta' esportazzjonijiet lejn is-suq tal-Unjoni, b'effett qawwi ġenerali ta' tnaqqis tal-prezzijiet.106.  Konklużjonijiet dwar iċ-ċans ta' kontinwazzjoni tad-dumping107.  Fuq il-bażi ta’ dak ta’ hawn fuq, huwa kkunsidrat li jekk il-miżuri jitneħħew x’aktarx ikun hemm żieda sinifikanti fl-importazzjonijiet oġġett ta’ dumping mir-RPĊ lejn l-Unjoni, bi pressjoni biex il-prezzijiet jonqsu. Tali sitwazzjoni x’aktarx twassal għall-għib tal-industrija tal-Unjoni fit-termini medji billi min-naħa, il-volum imnaqqas ta’ bejgħ ma jippermettix l-industrija tal-UE li tnaqqas spejjeż fissi b’mod suffiċjenti, u min-naħa l-oħra, ma tkunx tista’ tilħaq livelli suffiċjenti ta’ prezzijiet. Il-kontinwità tad-dannu kibret fil-perjodu li kien ikkunsidrat mit-tnaqqis ekonomiku u l-għib ta’ applikazzjoni importanti.108.  Żviluppi wara l-PIR109.  Minkejja li l-prezzijiet ta’ importazzjoni żdiedu bi 17,8 % mill-aħħar tal-PIR għal Frar 2011 filwaqt li l-prezzijiet ta’ bejgħ tal-industrija tal-Unjoni żdiedu b’madwar 7 % biss fl-istess perjodu, l-importazzjonijiet tar-RPĊ kienu għadhom qed iwaqqgħu l-prezzijiet tal-UE b’iktar minn 15 % wara l-PIR.H. L-INTERESS TAL-UNJONI110.  Kumment preliminari111.  Skont l-Artikolu 21 tar-Regolament bażiku ġie analizzat jekk l-issoktar tal-miżuri attwali ta’ anti-dumping ikunx kontra l-interess tal-Unjoni kollha kemm hi. Il-kalkolu tal-interess tal-Unjoni kien imsejjes fuq stima tal-bosta interessi involuti, jiġifieri dawk tal-industrija tal-Unjoni, importaturi u utenti tal-prodott ikkonċernat.112.  Billi l-investigazzjoni attwali hija reviżjoni ta’ skadenza, teħtieġ analiżi ta’ qagħda li fiha kienu diġà fis-seħħ il-miżuri anti-dumping u l-istima ta’ kull impatt negattiv mhux dovut fuq il-partijiet affettwati mill-miżuri preżenti anti-dumping.113.  Abbażi ta’ dan ġie analizzat jekk kienx hemm raġunijiet inevitabbli li jwasslu għall-konklużjoni li ma kienx fl-interess tal-Unjoni li jinżammu miżuri f’dan il-każ partikolari, minkejja l-konklużjonijiet ta’ hawn fuq dwar il-probabbiltà tal-kontinwità ta’ dumping u l-probabbiltà ta’ kontinwità ta’ ħsara.114.  L-interessi tal-industrija tal-Unjoni115.  L-investigazzjoni wriet li l-industrija tal-Unjoni kienet qed topera b’mod kost-effettiv. Tabilħaqq, naqqset in-numru ta' ħaddiema u bidlet il-mudelli ta’ produzzjoni sabiex tadatta għas-sitwazzjoni tas-swieq il-ġodda u tiżgura s-sostenibilità tal-impjant meta, kif indikat fil-premessa 53, il-BaCO3 u l-SrCO3 huma prodotti f’kampanji li jalternaw. Minkejja li l-miżuri ma kkontribwixxewx għall-irkupru tas-sitwazzjoni finanzjarja tal-industrija tal-Unjoni, dawn kellhom effett ta’ taffija fuq is-sitwazzjoni finanzjarja tagħha. Tabilħaqq, mingħajr il-miżuri eżistenti, x’aktarx is-suq tal-UE kien ikun miżgħud b’importazzjonijiet ta’ prezz baxx li joriġinaw fir-RPĊ u l-industrija tal-Unjoni kien ikollha tagħlaq.116.  Kif imsemmi hawn fuq, il-produzzjoni tal-industrija tal-Unjoni hija bbażata fuq żewġ prodotti li huma interdipendenti; jiġifieri volumi ta’ bejgħ suffiċjenti għaż-żewġ prodotti huma meħtieġa sabiex inaqqsu l-ispejjeż fissi. Jekk il-miżuri jitħallew jiskadu, iż-żieda mistennija fil-volum ta’ importazzjonijiet dumped twassal għal tnaqqas sostanzjali tal-attività tal-BaCO3, li minnha nnifisha, tagħmel l-attività tal-SrCO3 inqas profitabbli, li twassal għall-iżmantellament eventwali tal-impjant kollu.117.  Fuq il-bażi ta’ dak li ntqal hawn fuq, ġie konkluż li huwa fl-interess tal-industrija tal-Unjoni li jinżammu miżuri kontra l-importazzjonijiet dumped mir-RPĊ.118.  L-interessi ta’ importaturi mhux relatati119.  Il-Kummissjoni bagħtet kwestjonarji lill-utenti kollha mhux relatati magħrufa. Waslu tweġibiet mingħand erba’ produtturi tal-Unjoni. Tnejn minn dawn l-importaturi kienu attivi fil-produzzjoni ta’ sospensjoni magħquda, soluzzjoni magħmula minn BaCO3, addittivi u ilma, għall-industrija tal-briks.120.  L-importaturi indikaw li l-impożizzjoni ta’ dazji anti-dumping wasslet biex il-prezzijiet jogħlew fiż-żmien l-impożizzjoni. F’dan ir-rigward, wieħed għandu jinnota li ma kinitx aktar innutata tali differenza minħabba li l-prezzijiet ta’ esportazzjoni lejn l-UE meta mqabbla ma’ prezzijiet medji għas-swieq kollha li mhumiex tal-UE nstabu li huma f’livell simili matul il-PIR[8].121.  L-impurtaturi indikaw ukoll li ma kienx hemm nuqqas ta’ BaCO3 fis-suq tal-UE minkejja li kienu qed jaffaċċjaw diffikultajiet li dejjem jiżdiedu biex iġibu l-BaCO3 mir-RPĊ minħabba talba domestika li żdiedet. Madankollu l-istatistika tal-importazzjoni ma turix xi żieda fil-volum tal-esportaturi tal-prodott ikkonċernat lejn l-Unjoni matul jew wara l-PIR. Dan huwa kkonfermat ukoll mis-sejbiet li jikkonċernaw kapaċità żejda tal-premessa (70).122.  Instab ukoll li l-miżuri fis-seħħ ma kellhomx effett negattiv fuq is-sitwazzjoni finanzjarja tal-importaturi.123.  Abbażi ta’ dak ta’ hawn fuq, ġie konkluż li l-miżuri attwali fis-seħħ ma kellhomx effett sostanzjali negattiv fuq is-sitwazzjoni finanzjarja tagħhom u li l-kontinwità tal-miżuri ma taffettwax b’mod mhux adegwat l-importaturi.124.  L-interessi tal-utenti125.  Il-Kummissjoni bagħtet kwestjonarji lill-utenti kollha magħrufa. Waslu tweġibiet minn disa’ utenti tal-prodott ikkonċernat Kif indikat fil-premessa (16), l-utenti industrijali ewlenin tal-BaCO3 fl-Unjoni huma attivi fl-industrija tal-briks u tal-madum, is-settur taċ-ċeramika u fil-produzzjoni tal-ferrit.126.  Utent wieħed issottometta li l-eżistenza jew il-kontinwità tal-miżuri ma tkunx fl-interess tal-utenti, madankollu ma appoġġax l-ilment tiegħu... Ħadd mill-utenti l-oħra li wieġbu għall-kwestjonarju ma indikaw li l-miżuri kellhom impatt sinfikanti fuq in-negozji tagħhom u li għandhom jitneħħew.127.  Il-konklużjoni dwar l-interess tal-Unjoni128.  Fid-dawl ta' dan ta' hawn fuq, ġie konkluż li ma hemmx raġunijiet inevitabbli kontra li l-miżuri ta' anti-dumping jitwalu.I. MIŻURI ANTI-DUMPING129.  Il-partijiet kollha ġew mgħarrfa dwar il-fatti essenzjali u l-kunsiderazzjonijiet li abbażi tagħhom kien maħsub li jiġi rakkomandat li jinżammu l-miżuri. Ingħataw ukoll perjodu ta’ żmien biex jissottomettu l-kummenti u t-talbiet tagħhom wara l-iżvelar tar-riżultati. Ma wasal ebda kumment wara l-iżvelar.130.  B’hekk huwa ċar minn dak li hu msemmi hawn fuq li, kif stipulat fl-Artikolu 11(2) tar-Regolament bażiku, il-miżuri anti-dumping applikabbli għall-importazzjonijiet talkarbonat tal-barju li joriġinaw fiċ-Ċina, imposti mir-Regolament (KE) Nru 1175/2005, għandhom jinżammu.ADOTTA DAN IR-REGOLAMENT:Artikolu 11. Dazju definittiv anti-dumping huwa b’dan impost fuq l-importazzjonijiet talkarbonat tal-barju, li bħalissa jiġi kklassifikat bil-kodiċi NM ex 2836 60 00 (Kodiċi TARIC 2836 60 00 10), li joriġinaw fir-Repubblika tal-Poplu taċ-Ċina.2. L-ammont tad-dazju definittiv anti-dumping għandu jkun ugwali għal ammont fiss kif speċifikat hawn taħt għal prodotti magħmula minn dawn il-fabbrikanti:Kumpanija | Rata tad-dazju (EUR/t) | Kodiċi addizzjonali TARIC |Hubei Jingshan Chutian Barium Salt Corp. Ltd, 62, Qinglong Road, Songhe Town, Jingshan County, Hubei Province, PRC | 6,3 | A606 |Zaozhuang Yongli Chemical Co. Ltd, South Zhuzibukuang Qichun, Zaozhuang City Center District, Shandong Province, PRC | 8,1 | A607 |Il-kumpaniji l-oħra kollha | 56.4 | A999 |3. F’każijiet fejn merkanzija saritilha xi ħsara qabel daħlet fiċ-ċirkolazzjoni libera u, għalhekk, il-prezz li ġie mħallas jew kellu jitħallas huwa pproporzjonat għad-determinazzjoni tal-valur doganali skont l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistipulad-dispożizzjonijiet għall-implementazzjoni tar-Regolament tal-Kunsill (KE) Nru 2913/92 li jistabbilixxi l-Kodiċi Doganali Komunitarju[9], l-ammont ta’ dazju anti-dumping, ikkalkolat fuq il-bażi ta’ ammonti fissi stabbiliti hawn fuq, għandu jitnaqqas b’persentaġġ li jikkorrispondi għall-proporzjonar tal-prezz li tħallas jew għandu jitħallas.4. Sakemm mhux speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji tad-dwana.Artikolu 2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea u għandu jibqa' fis-seħħ għal perjodu ta' ħames snin.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fiGħall-KunsillIl-President [1] ĠU L 343, 22.12.2009, p. 51.[2] ĠU L 189, 21.7.2005, p. 15.[3] ĠU L 343, 22.12.2009, p. 51.[4] ĠU L 189, 21.7.2005, p. 15.[5] ĠU C 78, 27.3.2010, p. 4.[6] ĠU C 192, 16.7.2010, p. 4[7] Dazji Indjani anti-dumping kontra l-firxa Ċiniża ta’ BaCO3 minn USD 76,06 għal USD 236 kull tunnellata; Dazji anti-dumping tal-Istati Uniti kontra firxa Ċiniża ta’ BaCO3 minn 34,4 għal 81,3 %.[8] Sors: Statistika dwar l-esportazzjoni Ċiniża.[9] ĠU L 253, 11.10.1993, p. 1. Regolament kif emendat l-aħħar bir-Regolament (KE) Nru 883/2005 (ĠU L 148, 11.6.2005, p. 5).